**Likumprojekta “Grozījumi Valsts informācijas sistēmu likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Netiek aizpildīts saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts “Grozījumi Valsts informācijas sistēmu likumā” (turpmāk – Likumprojekts) izstrādāts, pamatojoties uz Ministru kabineta 2015. gada 17.novembra noteikumu Nr.653 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” 40.punktu, kas paredz, ka finansējuma saņēmējam ir jāizstrādā tiesiskais regulējums, kas nosaka projekta ietvaros izveidotās vai attīstītās informācijas sistēmas vai izveidotā elektroniskā pakalpojuma darbību un lietošanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Valsts budžeta apakšprogrammas 62.07.00 Eiropas Reģionālās attīstības fonda (ERAF) projekti (2014-2020), projekta “Publiskās pārvaldes informācijas un komunikāciju tehnoloģiju arhitektūras pārvaldības sistēma” Eiropas Savienības fondu 2014.-2020.gada plānošanas perioda darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” projekta Nr. 2.2.1.1/16/I/001 “Publiskās pārvaldes informācijas un komunikāciju tehnoloģiju arhitektūras pārvaldības sistēma” (PIKTAPS) ietvaros tiek izstrādāta Valsts informācijas resursu, sistēmu un sadarbspējas informācijas sistēma (turpmāk - VIRSIS). Atbilstoši Ministru kabineta 2015. gada 17.novembra noteikumu Nr.653 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” 40.punktam finansējuma saņēmējam ir jāizstrādā tiesiskais regulējums, kas nosaka projekta ietvaros izveidotās vai attīstītās informācijas sistēmas vai izveidotā elektroniskā pakalpojuma darbību un lietošanu.Likumprojekts izstrādāts, lai noteiktu deleģējumu Ministru kabineta noteikumiem, kuri nosaka VIRSIS iekļaujamās informācijas apjomu, kā arī tās reģistrēšanas, izmantošanas un apstrādes kārtību.Šobrīd Valsts informācijas sistēmu likums (turpmāk – VISL) paredz valsts informācijas sistēmu reģistrācijas procesu Valsts informācijas sistēmu reģistrā (turpmāk – VISR). Tiklīdz tiks izveidots VIRSIS un stāsies spēkā minētie Ministru kabineta noteikumi, valsts informācijas sistēmas un to darbībai nepieciešamo informācijas un komunikācijas tehnoloģiju resursu un pakalpojumu uzskaiti VISR vietā nodrošinās VIRSIS, kurā tiks uzkrāta detalizētāka un strukturētāka informācija par valsts informācijas sistēmām. Tiks nodrošināta valsts informācijas sistēmu darbībai nepieciešamo informācijas un komunikācijas tehnoloģiju resursu un pakalpojumu uzskaite. Ņemot vērā minēto, tiek precizēta VISL 1. pantā iekļautā terminoloģija attiecībā uz VISR un VIRSIS, kā arī tiek precizēta 4. panta ceturtā daļa.Lai nepārprotami attiecinātu VISL 1. panta 5. punktā noteikto terminu “valsts informācijas sistēmas datu subjekts” arī uz valsts informācijas sistēmu pārziņiem, tiek precizēts VISL 1. panta 5. punkts.Izsakot VISL 13. pantu jaunā redakcijā tiek noteikts deleģējums Ministru kabineta noteikumiem, kuri nosaka VIRSIS iekļaujamās informācijas apjomu, kā arī tās reģistrēšanas, izmantošanas un apstrādes kārtību. VIRSIS iekļaujamās informācijas apjoms tiks noteikts Ministru kabineta noteikumu līmenī, jo valsts informācijas sistēmu saturs var bieži mainīties, un gadījumā, ja to saturs ir noteikts likuma līmenī, ievērojami pieaug administratīvais slogs, kurš saistīts ar likumprojektu skaņošanas un apstiprināšanas procedūru. Vides aizsardzības un reģionālās attīstības ministrija (turpmāk – VARAM) norāda, ka minētajos Ministru kabineta noteikumos noteiktā tiesiskā regulējuma piemērošanai ir nepieciešams pārejas periods, kas ir saistīts ar nepieciešamību pakāpeniskai valsts informācijas sistēmu pārreģistrācijai no VISR uz VIRSIS. Pamatinformācija no VISR tiks automātiski migrēta uz VIRSIS. Attiecīgo valsts informācijas sistēmu pārziņiem, būs jāpapildina informācija VIRSIS par migrētajām to parziņā esošajām valsts informācijas sistēmām. Līdz ar to Likumprojekts paredz pārejas noteikumus, kuri paredz, ka līdz Likumprojekta 3. pantā minēto Ministru kabineta noteikumu spēkā stāšanās dienai izveidotās valsts informācijas sistēmas reģistrējamas VIRSIS sešu mēnešu laikā no minēto Ministru kabineta noteikumu spēkā stāšanās dienas. |
| 3. | Projekta izstrādē iesaistītās institūcijas un publiskas personas kapitālsabiedrības |  Likumprojekts šo jomu neskar. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Visas valsts institūcijas, kas normatīvajos aktos noteiktajā kārtībā organizē un vada valsts informācijas sistēmu darbību. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Likumprojekta 3.pantā iekļauts deleģējums Ministru kabineta noteikumiem, kuri nosaka VIRSIS iekļaujamās informācijas apjomu, kā arī tās reģistrēšanas, izmantošanas un apstrādes kārtību. Minētie Ministru kabineta noteikumi tiks izstrādāti līdz 2019. gada 31. oktobrim. Rezultātā spēku zaudēs Ministru kabineta 2005.gada 2.augusta noteikumi Nr.572 “Valsts informācijas sistēmu reģistrācijas noteikumi”. |
| 2. | Atbildīgā institūcija | VARAM |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts 2019.gada 18.martā publicēts VARAM tīmekļvietnē [www.varam.gov.lv](http://www.varam.gov.lv) un nosūtīts publicēšanai Valsts kancelejas mājaslapā, paziņojot par sabiedrības līdzdalības iespējām Likumprojekta izstrādes procesā. |
| 2. | Sabiedrības līdzdalība projekta izstrādē | Sabiedrības pārstāvjiem tiks dota iespēja līdzdarboties projekta izstrādē, rakstveidā sniedzot viedokli par Likumprojektu. |
| 3. | Sabiedrības līdzdalības rezultāti | Priekšlikumi par Likumprojektu netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Visas valsts institūcijas, kas normatīvajos aktos noteiktajā kārtībā organizē un vada valsts informācijas sistēmu darbību. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde neietekmēs pārvaldes funkcijas vai institucionālo struktūru.Jaunas institūcijas netiks izveidotas, esošo institūciju likvidācija vai reorganizācija nav plānota.Likumprojekts tiks īstenots, izmantojot institūcijām pieejamos cilvēkresursus. |
| 3. | Cita informācija | Nav. |

Vides aizsardzības un reģionālās attīstības ministrs J. Pūce

R.Guds

67026525

rihards.guds@varam.gov.lv